קודם כל, כדאי לצמצם את המבחר לפי דרישות בסיס שבטוח יש לכם. האיזור שבו יהיה הארוע, סוג המוזיקה שאתם אוהבים, סגנון ההגשה - תקליטן שמפעיל את הקהל או כזה שנותן למוסיקה לדבר. אח"כ כדאי לנסות ולקבל המלצות - מחברים, חתונות ואירועים שהייתם בהם, ואתרים כגון מתחתנים למען מתחתנים.
הדבר הבא הוא הפגישה האישית. נסו להגיע סגורים על איזו מוזיקה ואיזה סוג של בן אדם (ברמה האישית) אתם רוצים. שבו עם ה-DJ, והוא יציג את עצמו ואת המקצוע. שאלו אותו מה הוא רואה כחשוב במיוחד והשוו את תשובתו לשלכם. אל תשכחו שהמטרה שלו (צריכה להיות) לשרת אתכם, את האורחים שלכם ואת הטעם שלכם. זוהי לא הופעה פרטית שלו. דיג'יים רבים פשוט מנגנים מה שהם רוצים, למרות בקשות והסכמים. הבהירו לו מה חשוב לכם.